|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené. Aký je ich počet?* |
| Predkladaný návrh právnej úpravy sa dotkne nasledovných podnikateľských subjektov:  - všetkých prípadných osôb (fyzických i právnických), ktoré sa budú podieľať na vstupe a dovoze tovarov kultúrnej povahy na colné územie Európskej únie. Samotné implementované nariadenie sa môže týkať len úzkej a veľmi špecifickej skupiny podnikateľov, ktorí sa zaoberajú dovozom tovaru kultúrnej hodnoty. Túto skupinu nie je možné na základe dostupných údajov bližšie kvantifikovať.  - predajcov predmetov kultúrnej hodnoty, predovšetkým príležitostných predajcov predmetov kultúrnej hodnoty, ktorých aktivity neboli doteraz zvlášť regulované. Aplikáciou novo ustanovených sankcií sa môže dotknúť všetkých potenciálnych predajcov, ktorí obchodujú s predmetmi kultúrnej hodnoty, ktorých držba alebo vlastníctvo je nezákonné. Počet dotknutých subjektov nie je možné odhadnúť. Pri vstupe a dovoze sa predpokladajú jednotlivé sporadické prípady, rádovo niekoľko osôb. V prípade príležitostných predajcov, ktorí nie sú podnikateľskými subjektmi v pravom slova zmysle, i keď možno uskutočňujú aktivity pravidelne, opakovane a s cieľom zisku (na burzách, resp. v on-line priestore), tiež nie je možné ich počet presne kvantifikovať. Podľa doterajších skúseností ale možno konštatovať, že aktivity týchto predajcov sa presúvajú z fyzického priestoru (burzy) do online priestoru, kde ich počet narastá.  Všetky uvedené vplyvy sa dotýkajú v rovnakej miere veľkých podnikov, MSP aj nepodnikateľov (fyzických a právnických osôb). |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie? Uveďte hlavné body konzultácií a výsledky konzultácií.* |
| Pred začatím i počas procesu prípravy novely zákona sa viacerými formami uskutočnili konzultácie s profesionálnou archeologickou obcou i pamiatkarmi, ktoré smerovali k úsiliu jednoznačne definovať nezákonnosť obchodovania aj s predmetmi, ktoré sú priamymi produktmi súčasných archeologických vykopávok alebo nálezov a sú v nezákonnej držbe alebo vlastníctve. Konzultácie smerovali k snahe jasne formulovať a pre všetkých účastníkov trhu jednoznačne stanoviť povinnosť rešpektovať princíp „due dilligence“ pri nadobúdaní i predaji predmetov kultúrnej hodnoty spočívajúci v povinnosti s náležitou starostlivosťou aplikovať základný prvok tohto princípu spočívajúci predovšetkým na zisťovaní pôvodu (proveniencie) a histórie daného predmetu od momentu jeho zhotovenia (resp. kontextu objavenia v prípade archeologických predmetov) až po súčasnosť, pretože len základe týchto informácií je možné daný predmet náležite zaradiť a určiť jeho hodnotu.  S odbornou numizmatickou verejnosťou i relevantnými obchodnými subjektmi realizujúcimi nákup a predaj predovšetkým numizmatických predmetov bol diskutovaný princíp rovnakého postavenia na trhu a dosah jednotlivých právnych predpisov na oficiálnych (legálne pôsobiacich) hráčov na trhu na rozdiel od celej skupiny osôb operujúcich na trhu s predmetmi kultúrnej hodnoty, predovšetkým na burzách a výmenných stretnutiach zberateľov, alebo osôb realizujúcich nákup a predaj anonymne v on-line priestore alebo v tzv. šedej sfére obchodu s predmetmi kultúrnej hodnoty. Snahou novelizácie je aj zosúladenie administratívnej záťaže, ktorú majú oficiálni predajcovia, vykonávajúci svoju obchodnú činnosť s predmetmi kultúrnej hodnoty ako registrovaní podnikatelia v súlade s platným právnym poriadkom, na rozdiel od príležitostných predajcov, ktorí v danom segmente aktivít na trhu doteraz stáli mimo akéhokoľvek právneho vymedzenia a administratívnej záťaže a svojím často neetickým alebo aj nezákonným správaním deformujú rovnosť postavenia jednotlivých subjektov na trhu s predmetmi kultúrnej hodnoty. Definovaním tých príležitostných predajcov a stanovením povinnosti rešpektovať princíp náležitej starostlivosti aj pre nich, spolu s možným uplatnením sankcií za nezákonný predaj predmetov kultúrnej hodnoty, sa očakáva kladný efekt smerujúci k ozdraveniu podnikateľského prostredia, ako aj transparentnosti trhu s predmetmi kultúrnej hodnoty. Zavedením uvedených opatrení sa dôslednejšie napĺňajú aj záväzky Slovenskej republiky, ktoré jej ako zmluvnej strane vyplývajú z dohovorov UNESCO a UNIDROIT.  Konzultácie s relevantnými predstaviteľmi obchodu s numizmatikou a s archeologickou obcou prebiehali formou osobných konzultácií aj e-mailovej komunikácie v časovom období od mája 2020 do decembra 2020 priebežne. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočet* |
| V danej fáze implementácie predmetného nariadenia v čl. 3 ods. 1 sa nestanovujú žiadne nové poplatky, odvody, dane alebo clá. V prípade, že predmet, ktorý by mohol byť tovarom kultúrnej hodnoty, zadrží colný orgán, alebo ak príde k jeho zhabaniu v prípade, že jeho vstupom na colné územie EÚ došlo k porušeniu predmetného Nariadenia, môžu vzniknúť osobe podieľajúcej sa na vstupe tohto predmetu vzniknúť priame finančné náklady so zaobstaraním si potrebnej dokumentácie alebo dokladmi, ktorými v stanovenej lehote dokáže legálnosť dovozu. Na základe doterajších skúseností možno očakávať minimálny počet prípadov takéhoto postupu (niekoľko jednotiek osôb ročne).  Navrhovaná právna úprava zavádza odstrašujúce sankcie za predaj a kúpu predmetu kultúrnej hodnoty, ktorý bol nezákonne dovezený do SR. Právnickej alebo fyzickej osobe – podnikateľovi môže Ministerstvo kultúry SR za takéto konanie uložiť pokutu do výšky 200 000 eur. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný návrh právnej úpravy nepredpokladá žiadne dodatočné náklady na nákup tovarov alebo služieb, ani nezvyšuje náklady súvisiace so zamestnávaním. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Predkladanou právnou úpravou nedochádza k zavedeniu nových informačných povinností pre MSP okrem jestvujúcich povinností vyplývajúcich z dnes platných colných predpisov, resp. povinností predajcu predmetu kultúrnej hodnoty, ktorého predmetom podnikania alebo činnosti je obchodovanie s predmetom kultúrnej hodnoty. Podrobnejšie sa vysvetľuje obsah jestvujúcej povinnosti predajcu predmetu kultúrnej hodnoty pri vedení Identifikačnej karty predmetu kultúrnej hodnoty uvedenej v Prílohe č. 6 k zákonu č. 207/2009 Z. z. - uvádzanie miesta pôvodu alebo lokality, z ktorej pochádza predmet kultúrnej hodnoty, ktorý má vo vlastníctve alebo držbe. Úprava nejde nad rámec jestvujúcich položiek v identifikačnej karte. Pre predajcu návrh právnej úpravy nepredpokladá žiadne dodatočné náklady na nákup tovarov alebo služieb, ani nezvyšuje náklady súvisiace so zamestnávaním.  Povinnosť vedieť preukázať legálnosť vlastníctva alebo držby predmetu kultúrnej hodnoty sa rozširuje aj na príležitostného predajcu takéhoto predmetu v snahe eliminovať a zamedziť nedovolené obchodovanie s tými predmetmi, ktoré sú predmetom verejného záujmu v oblasti ochrany kultúrneho dedičstva. Predajcovia aj doteraz mali povinnosť vedieť dokladovať legálnosť nadobudnutia vlastníctva alebo držby ponúkaného predmetu kultúrnej hodnoty. Navrhovaná úprava iba explicitnejšie tieto pravidlá vysvetľuje aj pre novo definovanú skupinu tzv. príležitostných predajcov. Administratívne nálady predloženia dokladu preukazujúceho legálnosť držby, alebo vlastníctva PKH, prípadne spôsob legálneho získania PKH v cudzine (a potvrdenie o legálnosti jeho dovozu zo zahraničia v zmysle platných colných predpisov) predstavujú 3 – 6 eur jednorazovo, celkové náklady na celé podnikateľské prostredie nie je možné vyčísliť pre nedostatok dát o počte príležitostných predajcov a o počte predaných predmetov kultúrnej hodnoty.  Rovnako nie je možné vyčísliť dopad odstrašujúcich sankcií za nezákonnú kúpu a predaj predmetov kultúrnej hodnoty pre nedostatok dát o objeme nezákonného obchodu tohto druhu. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | Nemožno presne vyčísliť | Nemožno presne vyčísliť | | *Nepriame finančné náklady* | 0 | 0 | | *Administratívne náklady* | 3 – 6 eur jednorazovo | Nemožno presne vyčísliť | | ***Celkové náklady regulácie*** | Nemožno presne vyčísliť | Nemožno presne vyčísliť | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nedochádza k vytvorenie bariér pre vstup na trh pre MSP, nevytvára bariéry pre nových dodávateľov alebo poskytovateľov služieb. Navrhované nariadenie zabezpečí prísnejšiu reguláciu obchodu s tovarom kultúrneho charakteru s cieľom, aby kupujúci a dovozcovia z EÚ venovali zvýšenú pozornosť legálnosti tovaru kultúrneho charakteru privážaného do EÚ.  Navrhované opatrenia v predkladanom materiáli nemajú vplyv na legálny a legitímny trh s umením, resp. predmetmi kultúrnej hodnoty, s ktorými nie je obmedzené obchodovanie. Predkladaný predpis má naopak ambíciu pozitívne vplývať na rovnosť účastníkov na trhu s predmetmi kultúrnej hodnoty a na ozdravenie tohto prostredia s cieľom eliminovať v ňom nežiadúce javy a postupy. Zavádza odradzujúce sankcie pre nelegálne obchodovanie s predmetmi kultúrnej hodnoty a stanovením nového právneho rámca a sprísneného režimu pri vstupe na colné územie EÚ zavádza aj bariéry k nelegálnemu vstupu predmetov, ktoré sú súčasťou kultúrneho dedičstva tretích krajín, a chce brániť obchodovaniu a predaju nelegálne získaných alebo dovezených predmetov kultúrnej hodnoty. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Návrh právnej úpravy nemá vplyv v na inovácie podnikateľov. |